## Program aktivnosti u provedbi posebnih mjera zaštite od požara od interesa za Republiku Hrvatsku u 2002. godini

### NN 34/2002 (3.4.2002.), Program aktivnosti u provedbi posebnih mjera zaštite od požara od interesa za Republiku Hrvatsku u 2002. godini

# VLADA REPUBLIKE HRVATSKE

733

Na temelju članka 3. stavka 5. Zakona o zaštiti od požara (»Narodne
novine«, broj 58/93), Vlada Republike Hrvatske je na sjednici održanoj 28.
ožujka 2002. godine, donijela

## PROGRAM

### AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA REPUBLIKU HRVATSKU U 2002. GODINI

I. OSIGURANJE NORMATIVNIH I OPĆIH PRETPOSTAVKI ZA OSTVARIVANJE PROGRAMA
ZAŠTITE OD POŽARA

1. Županije, gradovi i općine
koje još nisu donijele planove zaštite od požara sukladno odredbama Zakona o
zaštiti od požara (»Narodne novine«, broj 58/93) dužne su ih žurno donijeti.
Sve županije, posebice županije na priobalju, kao i gradovi i općine u njihovom
sastavu, temeljem iskustava tijekom protekle požarne sezone dužne su žurno
izvršiti usklađivanje svih podataka i odrednica iz važećih planova zaštite od
požara.

**Izvršitelj zadatka:      Predstavničko
tijelo navedenih županija, gradova i općina u sastavu navedenih županija**

***Sudjelovatelji:*** *Ministarstvo
unutarnjih poslova*

*Hrvatska vatrogasna zajednica*

**Rok:                            15. travnja 2002. godine**

2. U županijama istarskoj,
primorsko-goranskoj, ličko-senj­skoj, zadarskoj, šibensko-kninskoj,
splitsko-dalmatinskoj i dubro­vač­ko-neretvanskoj održati sjednice županijskih
stožera-koordinacije za pripremu protupožarne sezone u 2002. godini, sastav­ljene
od subjekata/sudionika provođenja mjera zaštite od požara. Na sjednicama
usvojiti Plan rada stožera, predložiti županijski fi­nan­cijski plan za
provođenje zadaća iz područja zaštite od požara i Plan aktivnog uključenja svih
subjekata zaštite od požara na tom području u svrhu pravodobne pripreme
protupožarne sezone.

**Izvršitelj zadatka:      Predstavničko tijelo navedenih županija,
gradova i općina u sastavu navedenih županija**

***Sudjelovatelji:*** *Ministarstvo unutarnjih poslova*

                                     *Vatrogasna
zajednica županije*

**Rok:                            15.
travnja 2002. godine**

Planove rada stožera i
Planove aktivnog uključenja subjekata zaštite od požara, dostaviti Ministarstvu
unutarnjih poslova *naj­kasnije do 25. travnja 2002. godine.*

3. Temeljem postavki Programa
aktivnosti u provedbi posebnih mjera zaštite od požara od interesa za Republiku
Hrvatsku u 2002. godini (u daljnjem tekstu: Program aktivnosti), sve županije,
a posebice županije na priobalju, dužne su izraditi cjeloviti Plan operativne
provedbe Programa aktivnosti za svoje područje, te za to osigurati odgovarajuća
sredstva.

**Izvršitelj zadatka:      Predstavničko tijelo županija, gradova,
odnosno općina**

***Sudjelovatelji:*** *Ministarstvo
unutarnjih poslova*

                                     *Hrvatska
vatrogasna zajednica*

**Rok:                            15.
travnja 2002. godine**

Planove operativne provedbe
dostaviti Ministarstvu unutarnjih poslova *najkasnije do 25. travnja 2002.
godine.*

4. U gradovima i općinama na
jadranskom području, u posto­jeće stožere civilne zaštite uključiti vatrogasne
zapovjednike tog područja.

**Izvršitelj zadatka:      Predstavničko tijelo županija jadranskog
područja, te gradova i općina u sastavu tih županija,**

**Sudjelovatelji:** *Ministarstvo
unutarnjih poslova*

*Hrvatska
vatrogasna zajednica*

**Rok:                            30.
travnja 2002. godine**

5. Izraditi planove motrenja,
čuvanja i ophodnje otvorenog prostora i građevina za koje prijeti povećana
opasnost od nastajanja i širenja požara, uključujući planove i zabranu
nekontroliranog i neovlaštenog pristupa i boravka na tim površinama ili građe­vinama
u vrijeme velike opasnosti za nastajanje i širenje požara, te ih dostaviti
županijskom vatrogasnom zapovjedniku.

Sredstva za provedbu izrade
planova motriteljsko-dojavne službe moraju osigurati pravne osobe koje su
vlasnici ili korisnici površine ili građevine kojima upravljaju, odnosno
jedinice lokalne i područne (regionalne) samouprave za prostore u vlasništvu
fizičkih osoba.

**Izvršitelji
zadatka:     Predstavničko tijelo gradova
i općina,**

**Javne
ustanove za upravljanje nacionalnim parkovima, parkovima prirode i zaštićenim
područjima na županijskoj razini, »Hrvatske šume« d.o.o.**

***Sudjelovatelji:*** *Ministarstvo
unutarnjih poslova,*

*Ministarstvo poljoprivrede i
šumarstva,*

*Državni inspektorat,*

*Vatrogasne
zajednice županija*

**Rok:                            15.
travnja 2002. godine**

6. Operativna zapovjedništva
za vođenje intervencija na razini države i županija, s obzirom na analize
dosadašnjih požara otvorenog prostora, dužna su ažurirati planove za provođenje
zadaća iz područja zaštite od požara te dodatno razraditi postojeće operativne
planove aktivnog uključenja svih subjekata zaštite od požara; razraditi sustav
pripravnosti, stupnjevito s obzirom na indekse opasnosti, kao i plansko
uključivanje svih snaga i resursa u intervencije. U Operativnim
zapovjedništvima gdje je to nužno imenovati nove članove. Do navedenog roka
održati sjednice operativnih zapovjedništava i na istima usvojiti plan rada.

**Izvršitelji
zadatka:     Ministarstvo unutarnjih
poslova,**

**Hrvatska vatrogasna zajednica,**

**Predstavničko tijelo županija,
gradova,**

**odnosno općina u sastavu tih županija**

***Sudjelovatelji:*** *Ministarstvo
obrane,*

                                     *Vatrogasne zajednice županija*

**Rok:                            25. travnja 2002. godine**

Razrađene županijske operativne planove dostaviti Ministarstvu
unutarnjih poslova *najkasnije do 30. travnja 2002. godine.*

7. Donijeti program informativno promidžbenih aktivnosti u cilju
upoznavanja pučanstva s opasnostima od nastanka požara i posljedicama koje
izaziva, te podizanja razine protupožarne kulture, a osigurati i uvjete za
njegovu provedbu.

U okviru programa razraditi, predložiti i organizirati objav­ljivanje
poruka sa sadržajem vezanim uz zaštitu od požara kroz emisije TV i
radio-postaja, te tisak, pripremiti predavanja, razgovore i reportaže na temu
zaštite od požara, odnosno tiskati letke i plakate s porukama i odgovarajućim
slikovnim rješenjima uz te poruke i sl.

Posebnu pozornost usmjeriti informiranju pučanstva o za­kon­skoj
regulativi i odlukama lokalne i područne (regionalne) samouprave pri
spaljivanju biljnog i drugog otpada. U suradnji s televizijskim i radijskim
postajama, te tiskovinama izraditi priloge koji će se emitirati u posebnim
programima (npr. emisije za poljoprivredu, emisije o turizmu, o zaštiti okoliša
i sl.).

Za provedbu ove točke u Državnom proračunu za 2002. godinu osigurana su
financijska sredstva.

**Izvršitelj zadatka:      Ministarstvo
unutarnjih poslova**

***Sudjelovatelji:*** *Ministarstvo
turizma,*

*Ministarstvo poljoprivrede i
šumarstva,*

*Ministarstvo pomorstava,
prometa i veza,**Hrvatska
vatrogasna zajednica*

*»Hrvatske šume« d.o.o.,*

*Javne ustanove za upravljanje
nacionalnim parkovima, parkovima prirode i zaštićenim područjima na županijskoj
razini*

**Rok:                            15. svibnja 2002. godine**

8. Planirati, pripremati i provoditi savjetovanja i seminare za dodatno
osposobljavanje zapovjednika operativnih zapovjed­niš­ta­va te stožera Civilne
zaštiteu svrhu učinkovitije provedbe svih planiranih aktivnosti.

Za provedbu ove točke u Državnom proračunu za 2002. godinu osigurana su
financijska sredstva.

**Izvršitelji
zadatka:     Ministarstvo unutarnjih
poslova,**

                                     **Predstavničko tijelo županija,
gradova, odnosno općina u sastavu tih županija,**

**Hrvatska
vatrogasna zajednica,**

***Sudjelovatelji:*** *Ministarstvo
obrane,*

*Ministarstvo zdravstva,*

*Vatrogasne zajednice
županija,*

*Državni hidrometeorološki
zavod,*

*»Hrvatske šume«
d.o.o.*

**Rok:                            trajno**

9. Organizirati i održati
informativno-savjetodavne sastanke s predstavnicima poglavarstava jedinica
lokalne i područne (regionalne) samouprave te drugih zainteresiranih za zaštitu
od požara, na kojima će se razmotriti i analizirati tijek priprema i provedbe
aktivnosti zaštite od požara pred turističku i žetvenu sezonu sukladno obvezama
proizašlim iz ovog Programa aktivnosti.

Za provedbu ove točke u Državnom proračunu za 2002. godinu osigurana su
financijska sredstva.

**Izvršitelji
zadatka:     Ministarstvo unutarnjih
poslova,**

**Hrvatska vatrogasna zajednica,**

***Sudjelovatelji:*** *Ministarstvo
pravosuđa, uprave i lokalne*

*samouprave,*

*Predstavničko tijelo
županija, gradova, odnosno općina*

**Rok:                            15.
svibnja 2002. godine**

10. Općine odnosno gradovi koji, sukladno člancima 11. i 13. Zakona o
poljoprivrednom zemljištu još nisu propisali potrebne agrotehničke mjere kao i
mjere za uređivanje i održavanje poljoprivrednih rudina dužni su takve mjere
propisati u dijelu koji se odnosi na zaštitu od požara.

I**zvršitelj zadatka:       Predstavničko
tijelo županija, gradova, odnosno općina**

***Sudjelovatelj:*** *Ministarstvo poljoprivrede i
šumarstva*

**Rok:                            30. travnja 2002. godine**

11. Županije koje sukladno članku 49. Zakona o šumama još nisu propisale
koje se mjere zaštite od požara moraju poduzimati u šumama kojima gospodare
pravne osobe dužne su takve mjere žurno propisati.

**Izvršitelj
zadatka:      Predstavničko tijelo
županija, gradova, odnosno općina**

***Sudjelovatelj:*** *Ministarstvo poljoprivrede i
šumarstva*

**Rok:                            30. travnja 2002. godine**

II. PLANIRANJE I PROVEDBA PREVENTIVNIH AKTIV­NOSTI U SVRHU OTKLANJANJA
OPASNOSTI OD NASTAJANJA I ŠIRENJA POŽARA I TEHNOLOŠKIH EKSPLOZIJA

12. Temeljem Plana izrade
prosjeka *(za razdoblje od 2001. do 2005. godine)* kroz posebno ugrožene
šume na jadranskom području, u suradnji s vatrogasnim zapovjednicima
vatrogasnih postrojbi vatrogasne zajednice općine, grada odnosno područja te,
na razini županije, pristupiti izradi prosjeka kroz posebno ugrožena šumska
područja.

Za izradu prosjeka kroz
posebno ugrožena šumska područja u vlasništvu fizičkih osoba financijska
sredstva treba osigurati u proračunima gradova i općina na čijem se području
nalaze šume, a za šume u državnom vlasništvu iz planiranih sredstava »Hrvat­ske
šume« d.o.o.

**Izvršitelji
zadatka:     »Hrvatske šume« d.o.o.,**

**Vatrogasne zajednice županija,**

**Predstavničko
tijelo gradova, odnosno op­ćina**

***Sudjelovatelji:*** *Ministarstvo
poljoprivrede i šumarstva,*

*Hrvatski zavod za
poljoprivredno savjetodavnu službu,*

*Ministarstvo pomorstva,
prometa i veza,*

*Državni inspektorat,*

*Ministarstvo
unutarnjih poslova*

**Rok:                            trajno**

13. Za posebno štićena područja, poglavito na području priobalja, za
svaki nacionalni park, park prirode, strogi rezervat, posebni rezervat, park –
šumu, zaštićeni krajolik, spomenik prirode i spomenik parkovne arhitekture
provoditi dodatne preventivne mjere zaštite od požara određene procjenom
ugroženosti, te sus­tav­no poboljšavati zaštitu od požara određenu
odgovarajućim planovima.

Za provedbu ove točke treba osigurati dostatna financijska sredstva iz
planiranih sredstava javnih ustanova (za nacionalne parkove i parkove prirode)
i proračuna jedinica područne (regionalne) uprave.

**Izvršitelji
zadatka:     Javne ustanove za upravljanje
nacionalnim parkovima, parkovima prirode i zaštićenim područjima na županijskoj
razini**

***Sudjelovatelji:*** *Ministarstvo
zaštite okoliša i prostornog uređenja,**Ministarstvo
unutarnjih poslova,**Hrvatska vatrogasna zajednica*

**Rok:                            15. svibnja 2002. godine**

14. »Hrvatske ceste« d.o.o. i Županijske uprave za ceste dužne su
izraditi godišnji plan čišćenja cestovnog pojasa od lakozapaljivih tvari,
odnosno onih tvari koje bi mogle izazvati požar ili omogućiti/olakšati njegovo
širenje, uz javne prometnice koje prolaze kroz šume razvrstane u veliki i vrlo
veliki stupanj ugroženosti od požara, te one koje su od posebnog značaja.
Temeljem navedenog godišnjeg plana provoditi redovna čišćenja cestovnog pojasa.

Godišnji plan čišćenja po donošenju dostaviti sudjelovateljima zadaće.

**Izvršitelji
zadatka:     *»*Hrvatske ceste*»*
d.o.o.,**

**Županijske
uprave za ceste**

***Sudjelovatelji:*** *Ministarstvo
unutarnjih poslova,*

*Državni inspektorat,*

*Ministarstvo pomorstva, prometa i
veza,*

*»Hrvatske šume« d.o.o.*

*Ministarstvo
poljoprivrede i šumarstva- Inspekcija za poljoprivredno zemljište*

**Rok
izrade plana:       30. travnja 2002.
godine**

**Rok provedbe: 20. svibnja 2002. godine**

Izvješće o provođenju zadaće
izvršitelj zadatka dužan je dostaviti Ministarstvu unutarnjih poslova *najkasnije
do 31. svibnja 2002. godine.*

Nadležna tijela državne
uprave, *najkasnije do 15. lipnja 2002. godine* provest će kontrolni
nadzor provedbe zaduženja ove točke, a tijekom požarne sezone provodit će
dodatne nadzore.

15. JP »Hrvatske željeznice«
dužne su uz prometne pravce koji prolaze kroz područja razvrstana u veliki i
vrlo veliki stupanj ugroženosti od požara, te one koje su od posebnog značaja,
tretirati, odnosno čistiti pružni pojas od lakozapaljivih tvari, odnosno tvari
koje bi mogle izazvati požar i omogućiti njegovo širenje. Obaviti nadzor nad
provedbom mjera zaštite od požara uz željezničke pruge na području priobalja
te, po potrebi, poduzeti odgovarajuće mjere u svrhu podizanja stupnja zaštite
od nastajanja i širenja požara.

**Izvršitelj zadatka:      JP »Hrvatske željeznice«**

***Sudjelovatelji:*** *Ministarstvo
unutarnjih poslova,*

*Ministarstvo pomorstva, prometa i
veza,*

*Državni inspektorat*

*Ministarstvo poljoprivrede i
šumarstva- Inspekcija za poljoprivredno zemljište*

**Rok:                            20.
svibnja 2002. godine**

Izvješće o provođenju zadaće
izvršitelj je dužan dostaviti Ministarstvu unutarnjih poslova *najkasnije do
31. svibnja 2002. godine.*

Nadležna tijela državne
uprave, *najkasnije do 15. lipnja 2002. godine* provest će kontrolni
nadzor provedbe zaduženja ove točke, a tijekom požarne sezone provodit će
dodatne nadzore.

16. Obaviti nadzor nad
provedbom mjera zaštite od požara i tehnoloških eksplozija, posebno onih
subjekata koji predstavljaju poseban gospodarski, poljoprivredni, turistički ili
interes za zaštitu prirode i okoliša, a vezani su uz nadolazeću turističku i
žetvenu sezonu.

**Izvršitelji
zadatka:     Ministarstvo unutarnjih
poslova,**

**Državni inspektorat**

**Ministarstvo poljoprivrede i
šumarstva- Inspekcija za poljoprivredno zemljište,**

**Ministarstvo
zaštite okoliša i prostornog uređenja**

**Rok:                            31.
svibnja 2002. godine**

Nadležna tijela državne
uprave, *najkasnije do 25. lipnja 2002.* godine provest će kontrolni
nadzor provedbe zaduženja ove točke, a tijekom požarne sezone provest će
dodatne nadzore.

17. Obaviti nadzor nad
provedbom mjera zaštite od požara na trasama elektroenergetskih vodova i
pripadajućim elektroenergetskim građevinama na priobalnom i otočnom području,
te narediti odgovarajuće mjere u cilju podizanja stupnja zaštite. Posebnu pozornost
prilikom nadzora posvetiti onim elektroenergetskim vodovima i građevinama koje
se nalaze na područjima razvrstana u veliki i vrlo veliki stupanj ugroženosti
od požara (Županija dubrovačko-neretvanska, splitsko-dalmatinska,
šibensko-kninska i zadarska).

Program nadzora dostaviti
nadležnim tijelima državne uprave *do 25. travnja 2002. godine,* a
kontrolni nadzor provedbe naređenih mjera obaviti do *15. svibnja 2002.
godine.*

**Izvršitelji
zadatka:     Državni inspektorat**

**Ministarstvo
poljoprivrede i šumarstva - Inspekcija za poljoprivredno zemljište**

***Sudjelovatelj:*** *Ministarstvo
unutarnjih poslova*

**Rok:                            15.
svibnja 2002. godine**

18. Nadležna županijska
tijela na jadranskom području duž­na su izvršiti pregled odlagališta komunalnog
otpada s naglaskom na turistička područja glede zaštite od požara, uređenja
lokacija i zdravstvene zaštite, te poduzeti odgovarajuće mjere uređenja,
osiguravanja, čuvanja ili zabrane uporabe tih odlagali­šta, odnosno druge mjere
za sanaciju nekontroliranih »divljih« odlagališta.

**Izvršitelji
zadatka:     Ministarstvo zaštite okoliša
i prostornog uređenja,**

**Predstavničko
tijelo županija na jadranskom području**

***Sudjelovatelji:*** *Ministarstvo
unutarnjih poslova,*

*Ministarstvo poljoprivrede i
šumarstva,*

*Državni
inspektorat,*

**Rok:                            30.
travnja 2002. godine**

Nadležna tijela državne
uprave, *najkasnije do 31. svibnja 2002. godine* provest će kontrolni
nadzor provedbe zaduženja ove točke, a tijekom požarne sezone provodit će
dodatne nadzore.

III. PLANIRANJE, PROJEKTIRANJE, RAZVOJ I UVOĐENJE NOVIH SUSTAVA, TEHNIKA
I TEHNOLOGIJA U ZAŠTITU OD POŽARA

19. Ustrojiti tim stručnjaka za izračunavanje stvarnog i prognostičkog
indeksa opasnosti od nastanka požara na otvorenom prostoru s odgovarajućom
opremom. O imenovanju članova potrebno je pismeno izvjestiti sudjelovatelje u
zadaći. Dobivene vrijednosti svakodnevno, od 1. lipnja – 31. listopada 2002.
godine, dostavljati sredstvima javnog priopćavanja, Centru za oba­vješćivanje
Republike Hrvatske, Ministarstvu unutarnjih poslova – Državnom vatrogasnom
operativnom centru.

Po potrebi, a ovisno o mogućnostima, izračunavati kratko­roč­nu prognozu
za područje zahvaćeno velikim šumskim poža­rom, a posebno u svezi promjene
smjera i brzine vjetra. Vatrogasni operativni centar MUP-a će, temeljem
dobivenih informacija, određivati slijed aktivnosti vatrogasnih snaga i opreme
za moguće akcije gašenja požara, odnosno prosljeđivati indekse i druge potrebne
podatke nadležnim zapovjedništvima.

Nadalje, Ministarstvu unutarnjih poslova – Državnom vatrogasnom
operativnom centru, Centru za obavješćivanje Republike Hrvatske i poduzeću *»*Hrvatske
šume*«* d.o.o. potrebno je dostav­ljati polutjedne prognoze vremena s
posebnim naglaskom na mogućnost pojave munja u razdoblju od 1. lipnja do 31.
listopada.

Za provedbu ove točke u Državnom proračunu za 2002. godinu osiguran je
dio financijskih sredstava.

**Izvršitelj zadatka:      Državni
hidrometeorološki zavod**

***Sudjelovatelji:*** *Ministarstvo
poljoprivrede i šumarstva,*

*Ministarstvo unutarnjih poslova*

**Rok:                            31. svibnja 2002. godine**

20. Nastaviti, ažurirati, odnosno detaljno razraditi idejni projekt za
uvođenje GIS sustava u operativnu uporabu u službi vatrogastva, zaštite i
spašavanja.

Za provedbu ove točke u Državnom proračunu za 2002. godinu osigurana su
financijska sredstva.

**Izvršitelj
zadatka:      Ministarstvo unutarnjih
poslova,**

**Ministarstvo obrane,**

**Ministarstvo poljoprivrede i  šumarstva,**

**Državna geodetska uprava**

***Sudjelovatelji:*** *Hrvatska
vatrogasna zajednica,*

*»Hrvatske šume« d.o.o.*

*Državni hidrometeorološki zavod*

**Rok:                            trajno**

21. Nastaviti, ažurirati, odnosno detaljno razraditi glavni projekt
razvoja sustava telekomunikacija za potrebe službi vatrogastva, zaštite i
spašavanja, te planirati nabavku inicijalne opreme.

Za provedbu ove točke u Državnom proračunu za 2002. godinu osigurana su
financijska sredstva.

**Izvršitelji
zadatka:     Ministarstvo unutarnjih
poslova,**

**Ministarstvo pomorstva prometa i veza**

***Sudjelovatelji:*** *Ministarstvo
obrane,*

*Hrvatska vatrogasna zajednica*

**Rok:                            trajno**

22. Pratiti stanje Projekta optimalnog sustava za praćenje i lociranje
munja na jadranskom području s obradom podataka u GIS-u za potrebe Državnog
vatrogasnog operativnog centra MUP-a i vatrogasnih operativnih centara na
terenu.

Za provedbu ove točke u Državnom proračunu za 2002. godinu osiguran je
dio financijskih sredstava.

**Izvršitelj zadatka:      Državni
hidrometeorološki zavod,**

***Sudjelovatelji:*** *Ministarstvo
unutarnjih poslova,*

*Ministarstvo znanosti i tehnologije,*

*Državni inspektorat,*

*Hrvatska elektroprivreda,*

*Ministarstvo poljoprivrede i
šumarstva*

*Energetski institut »Hrvoje Požar«*

**Rok:                            trajno**

23. Stalno poticati i razvijati nove metode, tehnike i tehnologije za
gašenje požara, te nastaviti razvoj već započetih projekata.

Za provedbu ove točke u Državnom proračunu za 2002. godinu osigurana su
financijska sredstva.

**Izvršitelj zadatka:      Ministarstvo
unutarnjih poslova**

***Sudjelovatelji:*** *Ministarstvo
poljoprivrede i šumarstva,*

*Ministarstvo obrane,*

*Ministarstvo znanosti i tehnologije,*

*Ministarstvo zaštite okoliša i
prostornog ure­đenja,*

*Hrvatska vatrogasna zajednica*

**Rok:                            trajno**

IV. AKTIVNOSTI USMJERENE NA POBOLJŠANJE STANJA U SUSTAVU ZAŠTITE OD
POŽARA

A) USTROJSTVENE I ORGANIZACIJSKE MJERE

24. Temeljem procjena ugroženosti, sukladno planovima zaštite od požara
županije, grada i općine, osnovati, ustrojiti i opremiti utvrđeni broj
vatrogasnih postrojbi s odgovarajućom opremom. Poradi mogućeg dodatnog
popunjavanja vatrogasnih postrojbi za vrijeme pojačane opasnosti od požara,
odnosno za potrebe gašenja požara na cijelom priobalju i otocima, planirati
zapošljavanje, dodatno osposobljavanje i opremanje odgovara­jućom opremom za
gašenje šumskih požara i određenog broja dodatno uposlenih vatrogasaca u
vatrogasnim postrojbama (samo tijekom ljetne sezone). Plan rasporeda i broja,
te program dodatnog osposobljavanja tako zaposlenih vatrogasaca dostaviti
Ministarstvu unutarnjih poslova najkasnije do 30. travnja 2002. godine.

U Državnom proračunu za 2002. godinu osiguran je dio financijskih
sredstava za tu namjenu.

Za opremanje i djelovanje vatrogasnih postrojbi i dodatno uposlenih
vatrogasaca treba osigurati potrebna financijska sredstva i u proračunima
županija, gradova i općina.

**Izvršitelji
zadatka:     Predstavničko tijelo županija
jadranskog područja, te gradova i općina u sastavu tih županija,**

**Hrvatska vatrogasna zajednica,**

***Sudjelovatelji:*** *Ministarstvo
unutarnjih poslova,*

*»Hrvatske šume« d.o.o.*

**Rok:                            31. svibnja 2002. godine**

25. Ažurirati procjene ugroženosti i planove zaštite i spaša­vanja
stanovništva i materijalnih dobara od elementarnih nepogoda, a osobito šumskih
požara na jadranskom području. Temeljem takvih procjena i planova zaštite i
spašavanja utvrditi potrebe i osnovati dodatne snagecivilne zaštite
(povećati broj postrojbi i/ili broj pripadnika postrojbi) tako da se u
županijama i gradovima osnuju specijalističke vatrogasne postrojbe civilne
zaštite, a u općinama postrojbe civilne zaštite opće namjene kao pomoćne snage.

U proračunima županija, gradova i općina treba osigurati financijska
sredstva za opremanje postrojbi osobnom i skupnom opremom, te sredstva za
osposobljavanje postrojbi.

**Izvršitelji
zadatka:     Predstavničko tijelo županija
jadranskog područja, te gradova i općina u sastavu tih županija,**

**Stožeri civilne zaštite županija,
gradova i općina jadranskog područja**

***Sudjelovatelji:*** *Ministarstvo
unutarnjih poslova,*

*Hrvatska vatrogasna zajednica*

**Rok:                            31. svibnja 2002. godine**

26. U svim gradovima, odnosno općinama na jadranskom području sukladno
točci 5. ovog Programa aktivnosti, ustrojiti motriteljsko-dojavnu službu s ciljem
ranog i pravovremenog otkri­vanja i dojave požara, te osigurati financijska
sredstva potrebna za rad takve službe.

Također, u svim gradovima odnosno općinama na jadranskom području prije
i tijekom turističke sezone, te na žitorodnim područjima pred žetvenu sezonu,
temeljem spomenutih planova ustrojiti i opremiti potrebnom opremom
izviđačko-preventivne ophodnje, koje na licu mjesta poduzimaju mjere za
uklanjanje potencijalnih izvora opasnosti, odnosno pravovremeno otkrivanje,
javljanje i gašenje požara u samom začetku. Poradi usklađivanja plana ophodnji
i njihovih aktivnosti na području županije obvezno uključivati županijske
vatrogasne zapovjednike.

U svezi s indeksom opasnosti, u danima velikog i vrlo velikog razreda
opasnosti od nastanka i širenja požara otvorenog prostora obvezno planirati i
provoditi danonoćno dežurstvo, odnosno provoditi povećanje broja ophodnji i
broja ekipa.

Za građevine i površine koje su planom čuvanja predviđene za čuvanje
uspostaviti odgovarajuću čuvarsku službu.

U proračunima gradova i općina, te iz planiranih sredstava »Hrvatske
šume« d.o.o. treba osigurati potrebna financijska sredstva za provedbu ove
točke.

**Izvršitelji
zadatka:     Predstavničko tijelo
županija, te gradova i općina u sastavu tih županija,**

**»Hrvatske šume« d.o.o.,**

**Javne
ustanove za upravljanje nacionalnim parkovima, parkovima prirode i zaštićenim
područjima na županijskoj razini**

***Sudjelovatelji:*** *Ministarstvo
unutarnjih poslova,*

*Državni inspektorat,*

*Vatrogasne zajednice gradova i općina*

*Ministarstvo poljoprivrede i
šumarstva- Inspekcija za poljoprivredno zemljište*

**Rok:                            31. svibnja 2002. godine**

S usklađenim županijskim planovima obvezno upoznati nadležnog
županijskog vatrogasnog zapovjednika, te iste dostaviti Ministarstvu unutarnjih
poslova *najkasnije do 31. svibnja 2002. godine.*

27. Utvrditi načine i uvjete
korištenja plovila (remorkeri, brodice, trajekti, hidrogliseri i sl.) u
akcijama gašenja požara i spašavanja ljudi i dobara uz obalu i na otocima, te
dopuniti planove njihovih korištenja i upisnike plovila i dostaviti ih
Ministarstvu unutarnjih poslova i davateljima usluga. Na terenu osigurati
mogućnost žurne uspostave veza između nadležnog tijela pružatelja usluga i
korisnika (županijski vatrogasni zapovjednici, odnosno nadležno
zapovjedništvo).

Za provedbu ove točke u
Državnom proračunu za 2002. godinu osigurana su financijska sredstva.

**Izvršitelj zadatka:      Ministarstvo pomorstva, prometa i veza**

***Sudjelovatelji:*** *Ministarstvo
unutarnjih poslova,*

*Hrvatska vatrogasna zajednica*

*Ministarstvo zaštite okoliša i prostornog
uređenja*

**Rok:                            30.
travnja 2002. godine**

28. U sklopu Centra za
koordinaciju i vođenje gašenja poža­ra na priobalju sa sjedištem u ZB Divulje
(Split) dodatno opremiti bazu za državne intervencijske postrojbe, te
previdjeti ustrojavanje i opremanje dodatne baze za sjeverni dio priobalja.

Za provedbu ove točke u
Državnom proračunu za 2002. godinu osigurana su financijska sredstva.

**Izvršitelji
zadatka:     Ministarstvo unutarnjih
poslova,**

**Ministarstvo
obrane**

***Sudjelovatelji:*** *Ministarstvo
pomorstva, prometa i veza,*

*Hrvatska
vatrogasna zajednica*

**Rok:                            31.
svibnja 2002. godine**

29. Pripadnike
intervencijskih postrojbi dodatno osposobiti i opremiti odgovarajućom opremom
za gašenje šumskih požara i sustavom veza, te provesti obuku dodatnog broja djelatnika
javnih vatrogasnih postrojbi. Obuka mora obuhvaćati uporabu helikoptera pri
svim vrstama intervencija, a posebice pri gašenju šumskih požara na
nepristupačnim terenima u lošim vremenskim uvjetima. Prije početka ljetne
požarne sezone osposobiti, i opremiti dodatni broj vatrogasaca, prvenstveno iz
kontinentalnog dijela Republike Hrvatske za potrebe popune intervencijskih
postrojbi. Uz to, planirati i započeti obuku za sve vrste intervencija (požari,
akcidenti, tehničke intervencije i dr.). Za potrebe većih intervencija tijekom
ljetne požarne sezone planirati i provesti popunu intervencijskih postrojbi
(dislokacija snaga i tehnike na priobalje).

Za provedbu ove točke u
Državnom proračunu za 2002. godinu osigurana su financijska sredstva.

**Izvršitelj zadatka:      Ministarstvo unutarnjih poslova**

***Sudjelovatelji:*** *Predstavničko
tijelo županija, te gradova i općina u sastavu tih županija,*

*Ministarstvo obrane,*

*Hrvatska
vatrogasna zajednica*

**Rok:                            31.
svibnja 2002. godine**

30. Na temelju Plana uporabe
OS RH u PP sezoni utvrditi uvjete i način uporabe protupožarnih namjenskih
organiziranih snaga Hrvatske vojske koje se operativno podređuju Državnom
vatrogasnom operativnom centru MUP-a, te utvrditi prioritete njihova
angažiranja.

**Izvršitelji
zadatka:     Ministarstvo obrane,**

**Ministarstvo
unutarnjih poslova**

***Sudjelovatelji:*** *Predstavnici
županijskih poglavarstava,*

                                     *Hrvatska vatrogasna zajednica*

**Rok:                            15. svibnja 2002. godine**

S tim u svezi, županijski vatrogasni zapovjednici, posebice s priobalnog
područja, dužni su Ministarstvu unutarnjih poslova dostaviti prijedlog
prioriteta za gašenje požara otvorenog prostora (isti će biti usklađen s
»Hrvatske šume« d.o.o.) najkasnije do 30. travnja 2002. godine, a s obzirom na
procjenu vrijednosti šuma ili drugih kultura na svom području.

B) LJUDSKI I MATERIJALNO-TEHNIČKI RESURSI

31. Prije početka požarne sezone izvršiti pripravu, odnosno otklanjanje
nedostataka na vozilima, opremi i tehnici potrebnoj za djelovanje na požarima,
prvenstveno na priobalju. Po završetku sezone izvršiti sanaciju oštećene
opreme.

U Državnom proračunu za 2002. godinu osiguran je dio financijskih
sredstava za tu namjenu.

Za provedbu ove točke treba osigurati potrebna financijska sredstva i u
proračunima županija, gradova i općina.

**Izvršitelji
zadatka:     Predstavničko tijelo
županija, te gradova i općina u sastavu tih županija,**

**Vatrogasne zajednice županija,
gradova i općina**

***Sudjelovatelji:*** *Ministarstvo
unutarnjih poslova,*

*Hrvatska vatrogasna zajednica*

**Rok:                            31. svibnja 2002. godine**

32. Utvrditi uvjete, ustroj i način korištenja teške građevin­ske
mehanizacije za eventualnu žurnu izradu prosjeka i probijanja protupožarnih
putova radi zaustavljanja širenja šumskog požara. Popis raspoložive teške
građevne mehanizacije s razrađenim planom aktiviranja (angažiranja) dostaviti
nadležnim županijskim vatrogasnim zapovjednicima na priobalnom dijelu Republike
Hrvatske.

**Izvršitelj
zadatka:      Predstavničko tijelo
gradova, odnosno općina u sastavu županija s jadranskog područja**

***Sudjelovatelji:*** *Ministarstvo
unutarnjih poslova i*

*Hrvatska
vatrogasna zajednica*

**Rok:                            31.
svibnja 2002. godine**

33. Na temelju procjena
opasnosti od požara na priobalnom području, te moguće ispomoći iz susjednih
županija, a uzimajući u obzir organiziranost vatrogastva i pokrivenost
pojedinih pod­ručja vatrogasnim snagama (javne vatrogasne postrojbe i
dobrovoljne vatrogasne postrojbe pojačane dodatno uposlenim vatrogascima) i
opremom, utvrditi vatrogasne snage i potrebnu vatrogasnu tehniku opremu i
sredstva, koja će se iz unutrašnjosti, početkom ljetne požarne sezone planski
dislocirati na posebno ugrožena područja. Navedene vatrogasne snage, prije
njihova upućivanja na ugrožena područja, osposobiti za gašenje požara na
otvorenom prostoru mediteranskog područja.

Za provedbu ove točke u
Državnom proračunu za 2002. godinu osigurana su financijska sredstva.

**Izvršitelj zadatka:      Hrvatska vatrogasna zajednica**

***Sudjelovatelj:*** *Ministarstvo
unutarnjih poslova*

**Rok:                            31.
svibnja 2002. godine**

Plan dislokacije Hrvatska
vatrogasna zajednica dužna je u zadanom roku dostaviti Ministarstvu unutarnjih
poslova. Plan mora sadržavati podatke o razdoblju dislokacije, broju ljudi i
vozila, načinu smještaja i prehrane za svaku pojedinu lokaciju ugroženog
područja.

34. Za potrebe intervencije
gašenja požara i izrade šumskih prosjeka u akcijama sprječavanja širenja
nastalog požara pri prav­nim osobama koje gospodare šumama planirati, osnovati,
opremiti i osposobiti radne ekipe šumarskih djelatnika s odgovara­jućom opremom
i sredstvima veze.

Za provedbu ove točke, iz
planiranih sredstava »Hrvatske šume« d.o.o., treba osigurati potrebna
financijska sredstva.

**Izvršitelj zadatka:      »Hrvatske šume« d.o.o.**

***Sudjelovatelji:*** *Vatrogasne
zajednice županija na Jadranu,*

*Državni
inspektorat*

**Rok:                            15.
svibnja 2002. godine**

Popis ekipa s opremom te Plan
angažiranja dostaviti nadležnom županijskom vatrogasnom zapovjedniku *najkasnije
do 31. svibnja 2002. godine.*

35. Izvršiti dodatno
specijalističko osposobljavanje protupožarne zrakoplovne skupine s dovoljnim
brojem posada za letenje (letačko osoblje) i opsluživanje (tehničko osoblje)
protupožarnih aviona (Canadair i Air tractor) i helikoptera za gašenje šumskih
požara, uzimajući u obzir dnevno korištenje letjelica i dopušteno naprezanje
(sati leta) posada.

Uz navedeno, kontinuirano
osposobljavati tehnički sastav zrakoplovnih grupa odgovarajućim brojem stručnih
djelatnika prema potrebnim specijalnostima za održavanje letjelica.

Protupožarne zrakoplovne
skupine u operativnom smislu podrediti Državnom vatrogasnom operativnom centru
MUP-a radi jedinstvenog vođenja i koordinacije. U cilju poboljšanja
učinkovitosti donošenja odluke o vrsti, načinu i količini uporabe zračnih snaga
razraditi uvjete i način donošenja takve odluke.

U sastav Državnog vatrogasnog
operativnog centra MUP-a u razdoblju od *1. lipnja – 30. rujna 2002. godine* (sukladno
prosud­bi ugroženosti) uključiti predstavnika MORH-a.

Izvršitelj zadatka:    Ministarstvo obrane

***Sudjelovatelj:*** *Ministarstvo
unutarnjih poslova*

**Rok:                      31.
svibnja 2002. godine**

36. Planirati i izvršiti uvođenje u operativnu uporabu bespilotne ili
druge odgovarajuće letjelice s opremom za nadzor požarišta i snimanje opožarene
površine iz zraka (u vidljivom i IC dijelu spektra) s mogućnošću slanja
podataka (u realnom vremenu) prema Centru za koordinaciju i vođenje gašenja
požara na priobalju (Divulje), odnosno zapovjednom mjestu na požarištu.
Osigurati odgovarajuću opremu.

Za provedbu ove točke u Državnom proračunu za 2002. godinu osiguran je
dio financijskih sredstava.

**Izvršitelji
zadatka:     Ministarstvo unutarnjih
poslova,**

**Ministarstvo obrane**

***Sudjelovatelji:*** *Ministarstvo
pomorstva, prometa i veza,*

*Hrvatska kontrola zračne plovidbe*

**Rok:                            30. lipnja 2002. godine**

37. Pratiti stanje i korištenje resursa postojećih aviona tipa
»Canadair« CL-215 i CL-415 i »Air tractor« AT 802F, kao i helikoptera, te
sukladno potrebama poduzimati odgovarajuće aktivnosti u cilju osiguranja
pravovremenog servisiranja, nabavke potrebnih rezervnih dijelova, alata,
opreme, goriva, maziva i zaštit­nih sredstava.

**Izvršitelj zadatka:      Ministarstvo
obrane**

***Sudjelovatelji:*** *Ministarstvo
financija - Carinska uprava RH,*

*Ministarstvo
unutarnjih poslova*

**Rok:                            trajno**

38. Sukladno stanju resursa,
starosti i tehničkoj ispravnosti helikoptera, izraditi prijedlog obnove i
nabavke novih helikoptera za potrebe gašenja požara, prijevoza gasitelja i
intervencije spašavanja ugroženih i unesrećenih osoba.

**Izvršitelj zadatka:      Ministarstvo obrane**

***Sudjelovatelji:*** *Ministarstvo
financija – Carinska uprava RH,*

*Ministarstvo
unutarnjih poslova*

**Rok:                            30.
svibnja 2002. godine**

Prije početka protupožarne sezone s Operaterima zračnih luka utvrditi
način uporabe zračnih luka bez naknade za avione i helikoptere koji se koriste
u akcijama gašenja požara.

**Izvršitelji
zadatka:     Ministarstvo obrane**

**Ministarstvo
pomorstva, prometa i veza**

***Sudjelovatelji:*** *Ministarstvo
pomorstva, prometa i veza*

*Ministarstvo unutarnjih poslova*

*Predstavničko
tijelo gradova i općina*

**Rok:                            30.
svibnja 2002. godine**

V. PLAN INTERVENCIJA KOD VELIKIH POŽARA OTVORENOG PROSTORA NA
TERITORIJU REPUBLIKE HRVATSKE (»Narodne novine«, broj 25/2001)

40.  Temeljem Plana intervencija
kod velikih požara otvorenog prostora na teritoriju Republike Hrvatske za
razine županija, gradova i općina razraditi planove angažiranja ljudskih,
materijalnih i tehničkih resursa pri složenijim događajima, odnosno ažurirati
postojeće planove.

Planove angažiranja ljudskih,
materijalnih i tehničkih resursa pri složenijim događajima potrebno je do 15.
svibnja dostaviti županijskom vatrogasnom zapovjedniku.

**Izvršitelj
zadatka:      Predstavničko tijelo
županija, te gradova i općina u sastavu tih županija**

***Sudjelovatelji:*** *Ministarstvo
unutarnjih poslova,*

*Ministarstvo obrane,*

*Hrvatska
vatrogasna zajednica.*

**Rok:                            30.
travnja 2002. godine**

41. Temeljem Plana
intervencija kod velikih požara otvorenog prostora na teritoriju Republike
Hrvatske izraditi odnosno ažurirati Plan angažiranja OS RH u gašenju velikih
požara otvorenog prostora tijekom 2002. godine. Na temelju Plana izvršiti
opremanje navedenih snaga (zemaljski gasitelji) nedostatnom op­re­mom.

Za opremanje namjenski
organiziranih snaga Hrvatske voj­ske osiguran je dio sredstva iz Državnog
proračuna.

**Izvršitelj zadatka:      Ministarstvo obrane**

***Sudjelovatelj:*** *Ministarstvo
unutarnjih poslova*

**Rok:                            31.
svibnja 2002. godine**

42. Sa zapovjedništvima
Hrvatske vojske i zapovjedništvima zbornih područja utvrditi i dogovoriti način
angažiranja snaga i opreme Hrvatske vojske za potrebe dopune intervencijskih
postrojbi, te za potrebe gašenja velikih požara.

**Izvršitelj zadatka:      Ministarstvo obrane**

***Sudjelovatelji:*** *Ministarstvo
unutarnjih poslova,*

*Hrvatska
vatrogasna zajednica*

**Rok:                            31.
svibnja 2002. godine**

43. Razraditi metodologiju i
način angažiranja snaga sukladno odredbama iz međunarodnih Sporazuma o međusobnoj
ispo­moći u zaštiti od prirodnih i civilizacijskih katastrofa.

**Izvršitelj zadatka:      Ministarstvo unutarnjih poslova**

***Sudjelovatelji:*** *Ministarstvo
obrane,*

*Hrvatska
vatrogasna zajednica*

**Rok:                            31.
svibnja 2002. godine**

44. Za provedbu ovog Programa
u dijelu osiguranja potrebnih financijskih sredstava obvezuje se Ministarstvo
financija da sredstva koja su za tu namjenu osigurana u Državnom proračunu za
2002. godinu (popis utroška s pripadajućim obrazloženjem nalazi se u prilogu i
sastavni je dio ovog Programa) doznači Ministarstvu unutarnjih poslova
dinamikom utvrđenom zaključkom Vlade Republike Hrvatske. Ministarstvo
unutarnjih poslova će, sukladno rokovima za izvršenja aktivnosti, dobivena
sredstva angažirati, odnosno proslijediti navedenim izvršiteljima.

**Izvršitelj zadatka:      Ministarstvo financija**

***Sudjelovatelj:*** *Ministarstvo
unutarnjih poslova*

**Rok:                            Sukladno
zaključcima Vlade RH**

VI. IZVJEŠĆIVANJE O PROVEDBI AKTIVNOSTI IZ PROGRAMA

45. Ministarstvo unutarnjih poslova, kao resorno tijelo iz područja zaštite
od požara, zadužuje se za koordiniranje, pra­ćenje, usklađivanje i usmjeravanje
svih aktivnosti vezanih uz provedbu ovoga Programa. Ministarstvo unutarnjih
poslova izradit će i do *10. srpnja 2002. godine* dostaviti Vladi
Republike Hrvatske izvješće o provedbi ovog Programa.

Ministarstva i nositelji
zadataka izvan ministarstava, obvezni su o svim obavljenim aktivnostima iz
Programa izvijestiti Ministarstvo unutarnjih poslova, odmah po isteku rokova za
izvršenje pojedinih zaduženja, a najkasnije do *30. lipnja 2002. godine*.
Za zaduženja s rokovima »trajno«, izvršitelji će izvješćivati Ministarstvo
unutarnjih poslova *kvartalno, najkasnije do 15. u slje­dećem mjesecu.*

Pored navedenog, ministarstva
i nositelji zadataka izvan ministarstava, obvezni su o svim obavljenim
aktivnostima tijekom sezone požara otvorenog prostora, koje su proizašle iz
ovog Programa izvijestiti Ministarstvo unutarnjih poslova, s krajnjim rokom do *15.
listopada 2002. godine.*

46. Inspekcijska tijela
državne uprave ovlaštena za provo­đenje mjera zaštite od požara dužna su
dosljedno provoditi odred­be Zakona o zaštiti od požara, Zakona o vatrogastvu,
Zakona o zaštiti prirode, Zakona o poljoprivrednom zemljištu, Zakona o šumama,
Zakona o javnim cestama i drugih zakona i odluka kojima su naređene mjere
zaštite od požara, te zbog povrede odredbi navedenih Zakona i odluka podnositi
prekršajne i kaznene prijave za koje su zakonom ovlaštena, kako bi se omogućilo
pravodobno i dosljedno kažnjavanje subjekata koji ne provode mjere zaštite od
požara.

Klasa: 214-01/02-01/01
Urbroj: 5030109-02-3
Zagreb,  28. ožujka 2002.

Predsjednik
**Ivica Račan,** v. r.

if !supportEmptyParas endif

PLAN POTREBNIH FINANCIJSKIH
SREDSTAVA
za provedbu Programa aktivnosti u provedbi posebnih mjera zaštite od požara od
interesa za RH u 2002. godini

|  |  |  |  |
| --- | --- | --- | --- |
| **Redni** | **Opis pozicije:** | **Točka** | **Iznos u** |
| **broj:** | if !supportEmptyParas endif | **zaduženja:** | **Državnom** |
| if !supportEmptyParas endif | if !supportEmptyParas endif | if !supportEmptyParas endif | **proračunu:** |
| 1. | Dnevnice za službeni | if !supportEmptyParas endif | if !supportEmptyParas endif |
| if !supportEmptyParas endif | put u zemlji | 24., 29., 33. | 2.020.000 |
| 2. | Seminari, savjetovanja | if !supportEmptyParas endif | if !supportEmptyParas endif |
| if !supportEmptyParas endif | i simpoziji | 8., 9. | 70.000 |
| 3. | Osnovni materijal i | if !supportEmptyParas endif | if !supportEmptyParas endif |
| if !supportEmptyParas endif | sirovine | 23. | 170.000 |
| 4. | Motorni benzin i | if !supportEmptyParas endif | if !supportEmptyParas endif |
| if !supportEmptyParas endif | diesel gorivo | 29. | 670.000 |
| 5. | Usluge tekućeg i | if !supportEmptyParas endif | if !supportEmptyParas endif |
| if !supportEmptyParas endif | investicijskog održavanja | if !supportEmptyParas endif | if !supportEmptyParas endif |
| if !supportEmptyParas endif | prijevoznih sredstava | 29., 31 | 2.020.000 |
| 6. | Ostale usluge promidžbe | if !supportEmptyParas endif | if !supportEmptyParas endif |
| if !supportEmptyParas endif | i informiranja | 7. | 670.000 |
| 7. | Najamnine za opremu | 27. | 130.000 |
| 8. | Obvezni i preventivni | if !supportEmptyParas endif | if !supportEmptyParas endif |
| if !supportEmptyParas endif | zdravstveni pregledi | if !supportEmptyParas endif | if !supportEmptyParas endif |
| if !supportEmptyParas endif | zaposlenika | 29. | 110.000 |
| 9. | Ostala nematerijalna | 19., 22., | if !supportEmptyParas endif |
| if !supportEmptyParas endif | imovina | 23., 36. | 340.000 |
| 10. | Oprema za protupožarnu | 19., 20., | if !supportEmptyParas endif |
| if !supportEmptyParas endif | zaštitu (osim vozila) | 21., 22., |  |
| if !supportEmptyParas endif | if !supportEmptyParas endif | 29., 33., | if !supportEmptyParas endif |
| if !supportEmptyParas endif | if !supportEmptyParas endif | 36., 41. | 3.530.000 |
| 11. | Dodatna ulaganja na | if !supportEmptyParas endif | if !supportEmptyParas endif |
| if !supportEmptyParas endif | građevinskim objektima | 28. | 270.000 |
| if !supportEmptyParas endif | Sveukupno: | if !supportEmptyParas endif | 10.000.000 |

if !supportEmptyParas endif

if !supportEmptyParas endif

Ostalo, NN 34/2002-733